钦定古今图书集成/历象汇编/庶征典/第029卷 > 《史记》 > 《天官书》
## 钦定古今图书集成/历象汇编/庶征典/第029卷 > 《史记》 > 《天官书》

中宫天极星。

〈注〉索隐曰：姚氏案：《春秋元命包》云：“宫之为言宣也，宫气立精为神垣。”又《文耀钩》曰：“中宫大帝，其精北极，星含元出气，流精生一也。”《尔雅》云：“北极谓之北辰。”又《春秋合诚图》云：“北辰，其星五，在紫微中。”《物理论》云：“北极，天之中，阳气之北极也。”极南为太阳，极北为太阴，日月五星，行太阴则无光，行太阳则能照，故为昏明寒暑之限极也。

其一明者，太一常居也。

索隐曰：案《春秋合诚图》云：“紫微大帝室，太一之精也。” 正义曰：泰一，天帝之别名也。刘伯庄云：“泰一，天神之最尊贵者也。”

旁三星，“三公”，或曰“子属。”

《正义》曰：三公三星在北斗杓东，又三公三星在北斗魁西，并为太尉、司徒、司空之象。主变出阴阳，主佐机务。占以从为不吉，居常则安。金、火守之，并为咎也。

后句四星，末大星正妃，馀三星后宫之属也。

索隐曰：句，音钩，句曲也。《援神契》云：“辰极横，后妃四星，端大妃光明。” 又按《星经》以后句四星名为四辅，其勾陈六星为六宫，亦主六军，与此不同也。

环之匡卫十二星，藩臣，皆曰“紫宫。”

索隐曰：《元命包》曰：“紫之言此也，宫之言中也，言天神运动，阴阳开闭，皆在此中也。” 宋均又以为十二宫中外位各定，总谓之紫宫也。

前列直斗口，三星随北端。《兑》，若见若不曰“阴德。”

索隐曰：刘氏直音如字，直当也，又音值。随音他果反。北，一作“比。” 案《汉书天文志》“北” 作比，端作“耑” ，“兑” 作锐，锐谓星形尖邪也。《文耀钩》曰：“阴德为天下纲。” 宋均以为阴行德者，通常也。正义曰：《星经》云：“阴德二星，在紫微宫内，尚书西，主施德惠者，故赞阴德遗惠，周急赈抚。” 占以不明为宜，明新君践极也。又云：“阴德星，中宫女” 主之象。星动摇，衅起宫掖，贵嫔内妾恶之。

或曰：“天一。”

正义曰：天一一星，疆阊阖外，天帝之神，主战𩰚，知人吉凶。明而有光，则阴阳和，万物成，人主吉。不然反是。太一一星，次天一南，亦天帝之神，主使十六神知风雨、水旱、兵革、饥馑、疾疫。占以不明及移为灾也。《星经》云：“天一、太一二星，主王者即位，令诸立赤子而传国位者。星不欲微，微则废立不当其次，宗庙不享食矣。”

紫宫左三星曰天枪，右五星曰“天棓。”

《苏林》曰：“音。”朾之。索隐曰：枪，音七庚反。棓音皮。韦昭音剖。《诗纬》云：“天枪三星，天棓五星，在斗杓左右，主枪人、棓人。”《石氏星赞》云：“天枪、天棓八星，备非常之变也。”正义曰：枪，庞掌反。天棓五星，在女床东北，天子先驱，所以御兵者也。占星不具，国兵起也。

后六星绝汉抵营室，曰“阁道。”

《索隐》曰：“绝，度也。抵，属也。” 又案《乐汁图》云：“阁道，北斗之辅。” 石氏云：“阁道六星，神所乘也。” 《正义》曰：“汉，天河也。直度曰绝。抵，至也。” 营室七星，天子之宫，亦为元宫，亦为清庙，主上公，亦天子离宫别馆也。王者道被草木，营室历九象而可观。阁道六星，在王良北，飞阁之道，天子欲游别宫之道。占：一星不见，则辇路不通；动摇，则宫掖之内起兵也。

《北斗七星》，所谓“璇玑玉衡，以齐七政。”

《索隐》曰：《春秋运斗枢》云：“斗第一天枢，第二璇，第三玑，第四权，第五衡，第六开阳，第七摇光。第一至第四为魁，第五至第七为杓，合而为斗。” 《文耀钩》云：“斗者，天之喉舌，玉衡属杓，魁为璇玑。” 《整长历》云：“北斗七星，星间相去九千里。其二阴星不见者，相去八千里也。” 《尚书》“璇” 作璿。马融云：“璿，美玉也。玑，浑天仪，可转旋，故曰玑” 衡。其中横筒，以璿为玑，以玉为衡，盖贵天象也。郑元注《大传》言“浑仪其中筒为璇玑，外规为玉衡” 者是也。《尚书大传》云：“七政，谓春秋冬夏，天文、地理、人道，所以为政也。人道正而万事顺。”

成又马融注《尚书》云：“七政者，北斗七星，各有所主：第一曰主日法天；第二曰主月法地。第三曰命火，谓荧惑也。第四曰煞土，谓填星也。第五曰伐水，谓辰星也第六曰危木，谓岁星也第七曰罚金，谓太白也。日月五星各异，故名曰七政也。”

杓携龙角。

孟康曰：“杓，北斗杓也。龙角，东方宿也。” 携，连也。《正义》曰：“按角星为天关，其间天门，其内天庭，黄道所经，七耀所行，左角为理，主刑；其南为太阳道；右角为将，主兵；其北为太阴道也。” 盖天之三门，故其星明大则天下太平，贤人在位，不然反是。

衡殷南斗。

《晋灼》曰：“衡，斗之中央，殷中也。” 《索隐》曰：“宋均云殷，当也。”

《魁枕》参首。

正义曰：“枕之禁反。” 衡，斗衡也。魁，斗第一星也。言北方斗斗衡直当北之魁，枕于参星之首。北斗之杓，连于龙角。南斗六星为天庙，丞相太宰之位，主荐贤良，授爵禄，又主兵。天机南二星魁，天梁。中央一星天相，北二星天府庭也。占：斗星盛明，王道和平，爵禄行。不然反是。参主斩刈，又为天狱，主杀罚。其中三星横列者，三将军：东主后将军；西南曰右足，主偏将军。故《轩辕氏》占之。以北曰左肩，主左将军；西北曰右肩，主右将军；东南曰左足，应七将也。中央三小星曰伐，天之都尉也。主戎狄之国。不欲明。若芒角、张明，与参等，大臣谋乱，兵起，夷狄内战。七将皆明，天下主兵振，王道缺。参失色，军散败；动摇，边候有急。参左足入玉井中，及金火守，皆为起兵。

用昏建者杓。杓自华以西南。

孟康曰：《传》曰：“斗第七星，法太白” ，主杓，斗之尾也。尾为阴，又其用昏，昏阴位在西方，故主西南。《索隐》曰：《说文》云：“杓，斗柄。” 音匹遥反，即招摇也。正义曰：杓，东北第七星也。华，华山也。言北斗昏建用斗，杓星指寅也。杓，华山西南之地也。

夜半建者衡。

《徐广》曰：“第五星。”

衡、殷中州河、济之间。

孟康曰：“假令杓昏建寅，衡夜半亦建寅。” 《正义》曰：衡，北斗衡也。言北斗夜半建，用斗衡，指寅。殷，当也。斗衡，黄河济水之间地也。

平旦建者，魁魁海岱以东北也。

孟康曰：《传》曰：“斗第一星法于日” ，主齐也。魁，斗之首。首，阳也。又其用在明，阳与明德在东方，故主东北齐分。《正义》曰：言北斗旦建用斗魁，指寅也。海岱，代郡也。言魁星主海岱之东北地也。随三时所指，有前三建也。

斗为帝车，运于中央，临制四乡，分阴阳，建四时，均五
行，移节度，定诸纪，皆系于斗。

《索隐》曰：姚氏案：宋均云“是大帝乘车巡狩，故无所不纪” 也。

《斗魁戴匡》六星，曰“文昌宫。”

晋灼曰：“似戴，故曰戴匡。” 《索隐》曰：《文耀钩》云：“文昌宫为天府。” 《孝经援神契》云：“文者，精所聚；昌者，扬天纪，辅拂并居，以成天象，故曰文昌宫。”

一曰上将，二曰次将，三曰贵相，四曰司命，五曰司中，
六曰司禄。

索隐曰：《春秋元命包》曰：“上将建威武，次将正左右，贵相理文绪，司禄赏功进士。司命主灾咎，司中主佐理也。”

“在《斗魁》中”，贵人之牢。

孟康曰：《传》曰：“天理四星在斗魁中，贵人牢，名曰天理。” 索隐曰：《乐汁图》曰：“天宝理，贵人牢。” 宋均曰：“以理牢狱也。” 《正义》曰：“占明及，其中有星，此贵人下狱也。”

魁下六星，两两相比者，名曰《三能》。

《苏林》曰：“能音台。”

三能色齐，君臣和；不齐，为乖戾。

索隐曰：案《汉书》，东方朔愿陈泰阶六符。孟康曰：“泰阶，三台也。台星凡六星。六符，六星之符验也。” 应劭引《黄帝泰阶六符经》曰：“泰阶者，天子之三阶。上阶，上星为男主，下星为女主；中阶，上星为诸侯三公，下星为卿大夫；下阶，上星为士，下星为庶人。三阶平，则阴阳和，风雨时；不平则稼穑不成。冬雷夏霜，天行暴令，好兴” 甲兵，修宫榭，广苑囿，则上阶为之坼也。

《辅》星明近辅臣亲，彊斥小疏弱。

孟康曰：“在北斗第六星旁。” 苏林曰：“斥远也。” 《正义》曰：“大臣象也。占：欲其小而明。若大而明，则臣夺君政；小而不明，则臣不任职；明大与斗合，国兵暴起；暗而远斗，臣不死，则夺；若近臣专赏，用贤排佞，则辅生角；近臣擅国符印，将谋社稷，则辅生翼；不然则死。”

孟康曰：“近北斗者招摇，招摇为天矛。”晋灼曰：“更河三星；天矛、天锋，招摇一星耳。”索隐曰：案《诗纪历枢》云：“更河中招摇为胡兵。”宋均云：“招摇星在更河内。”《乐汁图》云：“更河，天矛星。”宋均以为更河名天矛，则更河是星名也。〈按：“更河” ，古本作“梗河。” 〉

一“外为《盾天锋》。”

《晋灼》曰：“外远，北斗也，在招摇南，一名元戈。” 《正义》曰：《星经》云：“更河星为戟剑之星。若星不见，或进退不定，锋镝乱起，将为边境之患也。”

有句圜，十五星，属杓。

《索隐》曰：句，音钩。圜音员，其形如连环，即贯索星也。《正义》曰：属音烛。

曰：“贱人之牢”，其牢中星实则囚多，虚则开出。

《索隐》曰：《诗纪历枢》云：“贱人牢，一曰天狱。” 又《乐汁图》云：“连营，贱人牢。” 宋均以为连营、贯索星也。《正义》曰：贯索九星，在七公前，一曰连索，一曰连营，一曰天牢。主法律，禁暴强，故为贱人牢也。牢口一星为门，欲其开也。占：星悉见则狱事繁，不见，则刑务简；动摇则斧钺用；中虚则改元；口开，则有赦，人主忧。若闭口及星入牢中，有自系死者，常夜候之，一星不见，有小喜；二星不见，则赐禄；三星不见，则人主德令，且赦。远十七日，近十六日。若有客星出见，其小大，大有大赦，小亦如之。

《天一》：枪棓、矛盾、动摇、角大，兵起。

李奇曰：“角，芒角。”

东宫苍龙房，心心为明堂。

索隐曰：《文耀钩》云：“东宫苍帝，其精为龙。” 《尔雅》云：“大辰，房、心尾也。” 李巡曰：“大辰，苍龙宿体最明也。” 《春秋说题辞》云：“房心为明堂，天王布政之宫。” 《尚书运期授》曰：“所谓房四表之道。” 宋均云：“四星问有三道，日月五星所从出入也。”

大星，天王前后星子属。不欲直，直则天王失计。

索隐曰：《鸿范五行传》曰：“心之大星，天王也，前星太子，后星庶子。”

《房》为府，曰“天驷。”

索隐曰：《尔雅》云：“天驷，房也。” 《诗纪历枢》云：“房为天马，主车驾。” 宋均云：房既近心，为明堂，又别为天府及天驷也。

其阴右骖，

《正义》曰：房，星君之位，亦主左骖，亦主良马，故为驷。王者恒祠之，是马祖也。

旁有两星曰“衿。”

索隐曰：音其炎反。《元命包》曰：“钩钤两星，以闲防神府，闿舒为主，钩距以备非常也。” 正义曰：占，明而近房，天下同心。钩钤、房心之间，有客星出及疏拆者，皆地动之祥也。

北一星曰“舝。”

徐广曰：音辖。正义曰：《说文》云：“舝，车轴。” 耑，键也，两相穿背也。《星经》云：“键闭一星，在房东北，掌管籥也。” 占一反，不居其所，则津梁不通，宫门不禁。居则反是也。

东北曲十二星曰“旗。”

《正义》曰：“两旗” 者，左旗九星，在河鼓左也，右旗九星，在河鼓右也。皆天之鼓旗，所以为旌表。占：欲其明大光润，将军吉；不然，为兵忧；及不居其所，则津梁不通；动摇，则兵起。

旗中四星曰“天市。”

《正义》曰：“天市二十三星，房心东北，主国市聚交易之所。一曰天旗。” 明则市吏急，商人无利；忽然不明，反是。市中星众，则岁实；稀，则岁虚。荧惑犯，戮不忠之臣。彗星出，当徙市易都。客星入，兵大起；出之，有贵丧也。

《中六星》曰“市楼。”市中星众者实，其虚则耗。

《正义》曰：“耗贫无也。”

房南众星曰“骑官”，左角；李，右角将。

索隐曰：李即理法官也。故《元命包》云：“左角理物，以起右角将率而动。” 又石氏云：“左角为天田，右角为天门” 也。

《大角》者，天王帝廷。

索隐曰：《援神契》云：“大角为坐候。” 宋均云：“坐，帝坐也。” 正义曰：大角一星，在两摄提间，人君之象也。占其明盛黄润，则天下大同也。

其两旁各有三星，鼎足句之，曰摄提。摄提者，直斗杓
所指，以建时节，故曰“摄提格。”

《晋灼》曰：“如鼎之句曲。” 《索隐》曰：《元命包》云：“摄提之为言提携也，言能提斗携角，以接于下也。” 《正义》曰：“摄提六星，夹大角，大臣之象，恒直斗杓所指，纪八节，察万事者也。占色温温，不明而大者，人君恐客星入之，圣人受制也。”

“《亢》为疏庙”、主疾

索隐曰：《元命包》云：“亢四星为庙廷。” 《文耀钩》为疏庙。宋均以为疏外也，庙或为朝也。正义曰：听政之所也。其占，明大，则辅臣忠，天下宁。不然，则反是也。

其南北两大星，曰“南门。”

《正义》曰：“南门二星，在库楼南，天之外门。” 占：“明则氐羌贡，暗则诸彝叛。客星守之，外兵且至也。”

氐为天根，主疫。

正义曰：《星经》云：“氐四星，为露寝，听朝所居。其占明大，则臣下奉度。” 《合诚图》云：“氏为宿宫也。” 索隐曰：《尔雅》云：“天根氐也。” 孙炎以为，角亢下系于氐，若木之有根。宋均云：“疫疾也。” 三月榆荚落，故主疾疫也。然此时物虽生，而日宿在奎，行毒气，故有疫疾也。正义曰：氐、房、心三宿为灾，于辰在卯，宋之分野。

尾为《九子》曰“君臣斥绝，不和。”

《索隐》曰：宋均云：“属后宫场，故得兼子。” 子必九者，取尾有九星也。《元命包》云：“尾九星，箕四星，为后宫之场也。” 正义曰：尾、箕尾为析木之津，于辰在寅，燕之分野。尾九星为后宫，亦为九子星。近心第一星为后妃，次三星并为次三嫔，末二星为妾。占：均明，大小相承，则后宫叙而多子。不然，则不金、火守之，后宫兵起。若明暗不常，妃嫡乖乱，妾媵失序。

“箕为敖”，《客》曰“口舌。”

索隐曰：宋均云：“敖，调弄也。” 箕以簸扬调弄为象。箕又受物，有去去来来，客之象也。《诗》云：“维南有箕，载翕其舌。” 又《诗纬》云：“箕为天口，主出气。” 是箕有舌，象谗言。故《诗》曰：“哆兮侈兮，成是南箕。” 谓为敖客行请谒也。正义曰：敖音傲。箕主八风，亦后妃之府也。移徙入河，国人相食。金火入守，天下乱。月宿其野为风起。

“火犯守角，则有战房心”，王者恶之也。

《索隐》曰：韦昭曰：“火，荧惑。” 《正义》曰：荧惑犯守箕、尾，氐星自生芒角，则有战阵之事。若荧惑守房心，及房心自生芒角，则王者恶之也。

南宫朱鸟。

索隐曰：《文耀钩》云：“南宫赤帝，其精为朱鸟也。” 正义曰：“柳八星为朱鸟。咮，天之厨宰，主尚食和滋味。”

《权衡》：

孟康曰：“轩辕为权，太微为衡。” 《正义》曰：“权四星，在轩辕尾西，主烽火，备警急。” 占：以明为安静，不明则警急；动摇、芒角亦如之。衡，太微之庭也。

衡太微三光之廷。

《索隐》曰：宋均曰：“太微，天帝南宫也。三光，日、月、五星也。”

“匡、卫”十二星藩臣。

《索隐》曰：《春秋合诚图》曰：“太微主法式，陈星十二，以备武患也。” 《正义》曰：太微宫垣十星，在翼，轸地，天子之宫庭，五帝之坐，十二诸侯之府也。其外藩，九卿也。南藩中二星间为端门。次东第一星为左执法，廷尉之象。第二星为上相，第三星为次相，第四星为次将，第五星为上将。端门西第一星为右执法，御史大夫之象也。第二星为上将，第三星为次将，第四星为次相，第五星为上相。其东垣北，左执法上相两星间名曰“左掖门” ，上将两星间名曰“东华门，上相次相、上将、次将间名曰太阳门。” 其西垣右执法上相间名曰“右掖门，上将间名曰西华门，次将次相间名曰中华门” ，次相两星间名曰“太阴门。” 各依其名，是其职也，占与《紫宫垣》同也。

西将，东相；南四星，执法；中端门；门左右掖门；门内六
星，诸侯。

《正义》曰：“内五诸侯五星，列在帝庭，其星并欲光明润泽。若枯𠍴，则各于其处受其灾变，大至诛戮，小至流亡。若动摇，则擅命以干主者，审其分以占之，则无惑也。” 又云：“诸侯五星，在东井北河，主判举，戒不虞。” 又曰：“理阴阳，察得失。一曰帝师，二曰帝友，三曰三公，四曰博士，五曰太史。此五者，为天子定疑议也。” 占：明大润“泽，大小齐等” ，则国之福。不然，则上下相猜，忠臣不用。

其内五星五帝坐。

《索隐》曰：《诗·含神雾》云：“五精星坐其东，苍帝坐，神名灵威仰精为青龙” 之类也。《正义》曰：黄帝坐一星，在太微宫中，含枢纽之神。四星夹黄帝坐。苍帝东方，灵威仰之神。赤帝南方，赤熛怒之神。白帝西方，白昭矩之神。黑帝北方，叶光纪之神。五帝并设，神灵集谋者也。占：五座，明而光，则天子得天地之心；不然，则失位，金火来守，入太微。若顺入轨道，司其出之，所守，则为天子所诛也。其逆入，若不轨道，以所犯名之“中坐成形。”

《后聚》一十，五星蔚然。

《徐广》曰：一云《哀乌》。

曰“郎位”：

索隐曰：《汉书》作“哀乌” ，则哀乌蔚然，皆星之貌状其

星昭然，所以象郎位也。《正义》曰：“郎位五星，在太微中帝坐东北。周之元士，汉之光禄、中散、谏议，此三署郎中，是今之尚书郎。” 占，欲其大小均耀，光润有之，吉也。

傍一大星，将位也。

索隐曰：宋均云“为群郎之将帅也。” 正义曰：“将，子象反。” 郎将一星，在郎位东北，所以为武备，今之左右中郎将。占：大而明，角，将恣不可当也。

月、五星顺入轨道。

《索隐》曰：韦昭云：“谓循轨道，不邪逆也。” “顺入，从西入也。” 《正义》曰：谓月、五星顺入轨道，入太微庭也。

“司其出所守”，天子所诛也。

《索隐》曰：宋均云：“司察日月五星所守列宿。若请官属，不去十日者” ，于是天子命使诛之也。

其逆入若不轨道，以所犯命之“中坐成形”，皆群下从
谋也。

晋灼曰：“中坐，犯帝坐也。成形，祸福之形见也。” 《索隐》曰：宋均云：“逆入，从东入，不轨道，不由康衢而入也。” 以其所犯命者，亦谓随所犯之位，天子必命诛讨其人也。《正义》曰：“命，名也。” 谓月、五星逆入，不依轨道，司察其所犯。太微中帝坐、帝坐，必成其刑戮，皆是群下相从而谋上也。

金火尤甚。

《索隐》曰：案火主销物，而金为兵，故尤急则水土木为小变也。《正义》曰：“若金火逆入不轨道，犯帝坐，尤甚于月及水土木也。”

廷藩西有隋星五，曰“少微，士大夫。”

隋音他果反。《索隐》曰：宋均云“南北为隋。隋谓垂下也。” 《春秋合诚图》云：“少微，处士位。” 又《天官占》云：“一名处士星也。” 《正义》曰：廷，太微；廷，藩卫也。少微四星，在太微南北列：第一星，处士也；第二星，议士也；第三星，博士也；第四星，大夫也。占以明大黄润，则贤士举；不明反是。月五星犯守，处士忧，宰相易也。

《权轩辕》，轩辕，黄龙体。前大星，女主象。旁小星，御者后
宫属。

孟康曰：“形如腾龙。” 《索隐》曰：《援神契》曰：“轩辕十二星，后宫所居。” 《石氏星赞》以轩辕龙体，主后妃也。《正义》曰：“轩辕十七星，在七星北，黄龙之体，主雷雨之神，后宫之象也。阴阳交感，雷激为电，和为雨，怒为风，乱为雾，凝为霜，散为露，聚为云气，立为虹蜺，离为背璚，分为抱珥。” 二十四变，皆轩辕主之。其大星，女主也。次北星，夫人也。次北一星，妃也。其次诸星，皆次妃之属，女主。南一小星，女御也。左一星少民，后宗也。占：欲其小黄而明，吉。大明则为后宫争竞；移徙则国人流迸。东西角，人张而振败。水火金守轩辕，女主恶也。

月五星守犯者，如《衡占》。

《索隐》曰：《宋均》云：“责在后党嬉谗贼，与占此祥，天子亦当诛之。”

《东井》为水事。

索隐曰：《元命包》云：“东井八星，主水衡也。”

其西曲星曰“钺。”

《正义》曰：东井八星，钺一星，舆鬼四星为质，一星为鹑首，于辰在未，皆秦之分野。一大星黄道所经，为天之亭候，主水衡事，法令所取平也。王者用法平，则井星明而端列。钺一星，附井之前，主伺奢淫而斩之。占：不欲明与井齐，或摇动，则天子用钺于大臣。月宿井，有风雨之变。

《钺》：北，北河，南南河。

《正义》曰：南河三星，北河三星，分夹东井南北，置而为戒。一曰阳门，亦曰越门。北河北戒，一曰阴门，亦为胡门。两戒间三光之常道也。占以“南星不见，则南道不通；北亦如之。动摇及火守，中国兵起也。” 又云：“动则胡越为变，或连近臣以结之。”

“两河”天阙间为关梁。

《索隐》曰：宋均云：“两河六星，知逆邪。” 言关梁之限，知邪伪也。《正义》曰：阙丘二星，在河南，天子之双阙，诸侯之两观，亦象魏县书之府，金火守之，主兵战阙下也。

《舆鬼》，鬼祠事中白者为质。

《晋灼》曰：“舆鬼五星，其中白者为质。” 《正义》曰：“舆四星，主祠事天田也，主视明，察奸谋。东北星主积马，东南星主积兵，西南星主积布帛，西北星主积金玉，随其变占之。中一星为积尸，一名质，主丧死祠祀。占：鬼星明大，谷成；不明，百姓散；质欲其没；不明；明则兵起，大臣诛，下人死之。”

火守南北河，兵起，榖不登，故德成衡，观成潢。

《晋灼》曰：“日月五星不轨道也；衡，太微廷也；观占也；潢，五帝车舍。”

《伤》成钺。

《晋灼》曰：“贼伤之占，先成形于钺。” 《索隐》曰：“案德成衡。”

衡则能平物，故有德公平者，先成形于衡。观成潢，为帝车舍，言王者游观，亦先成形于潢也。“伤成钺” 者，伤，败也，言王者败德，亦先成形于钺，以言有败乱，则有钺诛之形。按《文耀钩》则云：“德成潢，败成钺” ，其意异也。又此下文“祸成井，诛成质” ，皆是《东井》下义，总列于此也。

祸成《井》。

《晋灼》曰：“东井主水事，火入一星居其旁，天子且以火败，故曰祸也。”

诛成质。

《晋灼》曰：“荧惑入舆鬼，天质。占曰：‘大臣有诛’。”

柳为鸟注主木草。

索隐曰：案《汉书天文志》注作“喙。” 《尔雅》云：“鸟喙谓之柳。” 孙炎云“喙，朱鸟之口。柳，其星聚也。” 以注为柳星，故主草木也。正义曰：喙，丁救反，一作“注。” 柳八星，星一星；张六星，为鹑火，于辰在午，皆周之分野。柳为朱鸟，咮天之厨宰，主尚食，和滋味。占以顺明为吉，金火守之，国兵大起。

“《七星》颈为员官”，主急事。

《索隐》曰：案宋均云：“颈，朱鸟颈也。” 员官，咙喉也。物在咙喉，终不久留，故主急事也。《正义》曰：七星为颈，一名天都，主衣裳文绣，主急事。以明为吉，暗为凶。金火守之，国兵大起。

《张素为厨主觞客》。

索隐曰：“素嗉也。” 《尔雅》云：“鸟张嗉。” 郭璞云：“鸟受食之处也。” 正义曰：张六星，六为嗉。主天厨饮食、赏赉觞客。占以明为吉，暗为凶。金、火守之，国兵大起。

翼为羽翮，主远客。

《正义》曰：翼二十星，轸四星，长沙一星，辖二星，合轸七星，皆为鹑尾，于辰在巳，楚之分野。翼二十二星为天乐府，又主外国，亦主远客。占：“明大，礼乐兴，四夷服；徙则天子举兵，以罚乱者。”

轸为车，主风。

《索隐》曰：宋均云：“轸四星居中。” 又有二星，为左右辖车之象也。轸与巽同位，为风，车动行疾，似之也。《正义》曰：轸四星，主冢宰辅臣，又主车骑，亦主风占。明大则车骑用。太白守之，天下学校散，文儒失业，兵戈大兴。荧惑守之，南方有不用命之国，当发兵伐之。辰星守之，徐泗有戮之者。

其旁有一小星曰“长沙星。”

《正义》曰：“长沙一星，在轸中，主寿命。” 占：明主长寿，子孙昌也。

“星不欲明”，明与四星等，若五星入《轸星》中，兵大起。

《索隐》曰：宋均云：“五星主行使，使动，兵车亦动也。”

轸南众星曰“天库楼。”

《正义》曰：“天库一星，主太白，秦也，在五车中。”

库有五车车星角，若益众及不具，无处车马。

西宫《咸池》。

索隐曰：《文耀钩》云：“西宫白帝，其精白虎。” 正义曰：咸池三星，在五车中，天潢南，鱼鸟之所托也。金犯守之，兵起；火守之，有灾也。

曰“天五潢。”五潢，五帝车舍。

索隐曰：案《元命包》曰：“咸池，主五谷。” 其星五者，各有所职。咸池言谷生于水，含秀含实，主秋垂，故一名五帝车舍，言以车载谷而贩也。《正义》曰：五车五星，三柱九星，在毕东北，天子三兵车舍也。西北大星曰天库，主太白，秦也。次东北星天狱，主辰燕、赵也。次东曰天仓，主岁；卫、鲁也。次东南曰司空，主镇楚也。次西南曰卿，主荧惑魏也。占：“五车均明。” 柱皆见，则仓库实；不见，其国绝食，兵见起。五车、三柱有变，各以其国占之。三柱入出一月，米贵三倍，期二年；出三月，贵十倍一年。柱出，不与天仓相近，军出米贵，转粟千里；柱例出尤甚。火入，天下旱；金入兵，水入水也。

火入旱，金兵水，水中有三柱，柱不具，兵起。

《索隐》曰：谓火、金、水入五潢，则各致此灾也。宋均云：“不言木、土者，木、土德星，于此不为害也。”

《奎》曰：“封豕，为沟渎。”

《正义》曰：奎，苦圭反十六星。娄三星为降娄，于辰在戌，鲁之分野。奎，天之府库，一曰天豕，亦曰封豕，主沟渎。西南大星，所谓“天豕目。” 占以明为吉星，不欲团圆，团圆则兵起，暗则臣干命之咎，亦不欲开阖无常，当有白衣称命于山谷者。五星犯奎，臣主其德，权臣擅命，不可禁者。王者宗祀不洁，则奎动摇。若焰焰有光，则近臣谋上之应，亦庶人饥馑之厄。太白守奎，胡貊之忧，可以伐之。荧惑星主之，则有水之忧，连以三年。填星、岁星守之，中国之利，外国不利，可以兴师动众，斩断无道。

《娄》为聚众。

《正义》曰：“娄三星为苑” ，牧养牺牲，以共祭祀，亦曰“聚众。” 占：动摇，则众兵聚。金、火守之，兵起也。

正义曰：胃三星，昴七星，毕八星，为大梁。于辰在酉，赵之分野。胃主仓廪，五谷之府也。占：“明则天下和平，五谷丰稔，不然反是。”

其南众星曰《廥积》。

如淳曰：“刍槁，积为廥也。” 《正义》曰：“刍槁六星，在天苑西，主积槁草者。不见，则牛马暴死，火守，灾起也。”

昴曰“髦头”，胡星也。为“白衣会。”

《正义》曰：“昴一星为髦头胡星，亦为狱事。” 明天下狱讼平；暗，为刑罚滥。六星明与大星等，大水日至，其兵大起。摇动若跳跃者，边兵大起。一星不见，皆兵之忧也。

《毕》曰：“罕车为边兵，主弋猎。”

索隐曰：《尔雅》云：“浊谓之毕也。” 孙炎为掩兔之毕，或呼为浊，因以名星也。正义曰：毕八星，曰罕车，为边兵，主弋猎。其大星曰天高，一曰边将，四夷之尉也。星明大，天下安，远夷入贡；失色，边乱，毕动，兵起。月宿则多雨毛苌，云毕，所谓掩兔也。

其大星旁小星为“附耳。”附耳摇动，有谗，乱臣在侧。

《正义》曰：“附耳一星，属毕” ，大星之下。次天高东南隅，主为人主听得失，伺𠍴过。星明则中国微，边寇警；移动，则谗佞行；入毕，国起兵。

“昴毕间为天街”，其阴阴国，阳阳国。

索隐曰：《元命包》云：“毕为天阶。” 《尔雅》云：“大梁，昴。” 孙炎云：“毕、昴之间，日月五星出入要道若津梁。” 《正义》曰：天街二星，在毕昴间，主国界也。街南为华夏之国地，街北为边裔之国。土金守胡兵入也。孟康曰：“阴，西南，坤维，河山已北国。阳，河山巳南国。”

参为白虎。

《正义》曰：“觜三星，参三星，外四星为实沈，于辰，在申、魏之分野，为白虎形也。”

《三星》直者，是为衡石。

《孟康》曰：“参三星者，白虎宿中，西直，似称衡。”

下有三星，《兑》，曰“罚”，为斩艾事。

孟康曰：“在参间，上小下大，故曰锐。” 晋灼曰：“三星少斜列，无锐形。” 《正义》曰：“罚亦作伐。” 《春秋运斗枢》云：“参伐事，主斩艾。”

其外四星，“左右肩股也。”小三星隅置，曰“觜”觿，为虎首，
主葆旅事。

如淳曰：“关中俗谓桑榆蘖生为葆。” 晋灼曰：“葆，菜也。野生曰旅。今之饥民，采旅生也。” 《索隐》曰：姚氏案宋均云“葆，守也。旅犹军旅也，言佐参伐以斩除凶也。” 《正义》曰：觜，子思反。觿，胡规反。葆音保。觜觿为虎首，主收敛葆旅事也。葆旅，野生之可食也。占：金木来守，国易正，灾起也。

其南有四星，曰“天厕。”

《正义》曰：“天厕四星在屏，主溷也。” 占：色黄，吉；青与白，皆凶；不见，则人寝疾。

“厕下一星曰天矢”，矢黄则吉，青、白黑，凶。

正义曰：“天矢一星，在厕南” ，占与天厕同。

其西有句曲：

《正义》曰：句，音钩。

九星《三处罗》，一曰“天旗。”

《正义》曰：“参旗九星，在参西，天旗也，指麾远近以从命者。” 王者斩伐当理，则天旗曲直理顺；不然，则兵动于外，可以忧之。若明而稀，则边寇动；不然，则不

二曰《天苑》；

《正义》曰：“天苑十六星，如环状，在毕南，天子养禽兽之所。稀暗，则多死亡。”

三曰《九游》：

徐广曰：“音流。” 《正义》曰：“九游九星，在玉井西南，天子之兵旗，所以导军进退，亦领州列邦，并不欲摇动。摇动则九州分散，人民失业，信命亦不通于中国，忧以金火守之，乱起也。”

其东有大星曰“狼。”狼角变色，多盗贼。

《正义》曰：狼一星，参东南。狼为野将，主侵掠。占：非其处则人相食。色黄白而明，吉；赤角，兵起。金、木、火。守，亦如之。

下有四星，曰“弧直狼。”

《正义》曰：“弧九星，在狼东南，天之弓也，以伐叛怀远，又主备贼盗之知奸邪者。” 弧矢向狼，动移多盗，明大变色亦如之。矢不直狼，又多盗，引满则天下尽兵也。

狼：比地有大星，曰“南极老人。”老人见，治安；不见，兵起。
常以秋分时候之于南郊，附耳。入毕中，兵起。

《晋灼》曰：“比地，近地也。” 《正义》曰：“老人一星，在弧南，一曰南极，为人主寿命延长之应。常以秋分之曙见于丙，春分之夕见于丁，见则国长命，故谓之寿昌，天下安宁；不见，人主忧也。”

北宫《元武》。

索隐曰：《文耀钩》云：“北宫黑帝，其精元武。” 《尔雅》云：“元。”

枵，虚也。又云：“北陆虚也。” 解者以“陆” 为道。孙炎曰：“陆，中也，北方之宿中也。” 《正义》曰：南斗六星，牵牛六星，并北宫元武之宿。

虚危。

《正义》曰：虚二星，危三星，为元枵，于辰，在子齐之分野。虚主死丧哭泣事，又为邑居庙堂、祭祀祷祝之事，亦天之冢宰，主平理天下，覆藏万物。占：动则有死丧哭泣之应。火守则天子将兵，水守则人饥馑。金守臣下兵起。危为宗庙祀事，主天市架屋。占：动则有土功，火守天下兵，水守下谋上也。

《危》为盖室。

索隐曰：宋均云危上一星高，旁两星隋下，似乎盖屋也。《正义》曰：“盖屋二星，在危南，主天子所居宫室之官也。” 占：“金、火守入，国兵起，孛、彗尤甚。危为架屋，自有星，恐文误也。”

虚为哭泣之事。

索隐曰：姚氏案《荆州占》，以为“其宿二星，南星主哭泣，虚中六星不欲明，明则有大丧也。”

其南有众星，曰“羽林天军。”

《正义》曰：“羽林三十五星，三三而聚，散在垒壁南，天军也，亦天宿卫之，兵革出，不见则天下乱，金、火、水入，军起也。”

军西为“垒”，或曰“钺。”

《正义》曰：“垒壁阵十二星横列，在营室南，天军之垣垒。占之非，故，兵起，将军死也。”

旁有一大星为“北落。”北落若微亡，军星动角益希。及
五星犯北落，入军军起。火、金水尤甚。火，军忧，水患；木
土，军吉。

《汉书音义》曰：“木星、土星入北落，则吉也。” 《正义》曰：“北落师门一星，在羽林西南，天军之门也。长安城北落门，以象此也。主非常，以候兵占。” 明则军安，微弱则兵起。金火守，有兵为虏犯塞；土木则吉。

危东六星，两两相比，曰“司空。”

正义曰：比音鼻。比，近也。危东两两相比者，是司命等星也。司空唯一星耳，又不在危东，恐“命” 字误为“空” 也。司命二星，在虚北，主丧送。司录二星，在司命北，主官。司危二星在司录北，主危亡。司非二星，在危北，主𠍴过。皆冥司之职。占：大为君忧，常则吉也。

营室为清庙，曰“离宫阁道。”

索隐曰：《元命包》云：“营室十里，挻陶精类，始立纪纲，包物为室。” 又《尔雅》云：“营室谓之定。” 郭璞云：“定，正也。天下作宫室，皆以营室中为正也。” 《荆州占》云：“阁道，王良旗也，有六星。”

汉中四星，曰“天驷。”

《索隐》曰：《元命包》云：“汉中四星，曰骑，一曰天驷也。”

旁一星曰王良，王良策马，车骑满野。

《索隐》曰：《春秋合诚图》云：“王良主天马也。” 正义曰：王良五星，在奎北河中，天子奉御官也。其动策马，则兵骑满野。客星守之，则津桥不通。金火守入，皆兵之忧也。策一星，在王良前，主天子仆也。占以动摇移易，在王良前，或居马后，则为策马。策马而兵动也。按豫章周腾，字叔达，南昌人，为侍御史。桓帝当南郊，平明应出。腾仰观曰：“夫王者象星，今宫中星及策马星悉不动，上明日必不出。” 至四更，皇太子卒，遂止也。

旁有八星绝汉，曰“天潢。”天潢旁，江星。江星动，人涉水。

索隐曰：《元命包》曰：“潢主河渠，所以度神，通四方。” 宋均云：“天潢，天津也。津，凑也，主计度也。” 《正义》曰：天江四星，在尾北，主太阴也。不欲明，明而动，水暴出。其星明大，水不禁也。

杵臼四星，在危南。

《正义》曰：“杵臼” 三星，在丈人星旁，主军粮。占：正下直臼，吉；与臼不相当，军粮绝也。臼星在南，主舂。其占：“覆，则岁大饥；仰，则大熟也。”

《匏瓜》有青黑星守之，鱼盐贵。

索隐曰：《荆州占》云：“匏瓜，一名天鸡，在河鼓东。匏瓜明，则岁大熟也。” 正义曰：匏，音白包反。匏瓜五星，在离珠，比，天子果园。占：“明大光润，岁熟；不则包果之实不登，客守鱼盐贵也。”

南斗为庙。

《正义》曰：“南斗六星，在南也。”

“其北建星”，建星者，旗也。

《正义》曰：“建六星，在斗北，临黄道，天之都关也。斗建之间，七曜之道，亦主旗辂。占：动摇则人劳，不然则不。月晕，蛟龙见，牛马疫。月、五星犯守，大臣相谋，为关梁不通，及大水也。”

《牵牛》为牺牲。

《正义》曰：“牵牛，为牺牲，亦为关梁。” 其北二星，一曰“即路，一曰聚火。” 又上一星主道路，次二星主关梁。占：明大，关梁通；不明；不通，天下牛疫死。移入汉中，天下乃乱也。

索隐曰：《尔雅》云：“河鼓谓之牵牛。” 孙炎云：“河鼓之旗十二星，在牵牛北” ，故或名河鼓为牵牛也。正义曰：河鼓三星，在牵牛北，主军鼓。盖天子三将军。中央大星大将军，其南左星左将军，其北右星右将军，所以备关梁而拒难也。占：明大光润，将军吉；动摇差戾，乱兵起；直将有功，曲则将失计也。自昔传牵牛、织女七月七“日相见” 此星也。

婺女：

索隐曰：《尔雅》云：“须女谓之务女。” 或作“婺女。” 正义曰：须女四星，亦婺女，天少府也。南斗、牵牛、须女皆为星纪，于辰在丑，越之分野，而斗牛为吴之分野也。须女，贱妾之称，妇职之卑者。主布帛，裁制嫁娶。占：水守之，万物不成。火守布帛，贵人多死；土守，有女丧；金守，兵起也。

“其北织女。”织女，天女孙也。

正义曰：“织女三星，在河北天纪东，天女也，主果蓏丝帛珍宝。” 占：王者至孝于神明，则三星俱明；不然，则暗而微，天下女工废；明，则理；大；星怒而角，布帛涌贵；不见，则兵起。《晋书天文志》云：“晋太史令陈卓总甘、石、巫咸三家所著星图，大凡二百八十三宫，一千四百六十四星，以为定纪。今略其昭昭者，以备天官云。” 徐广曰：“孙，一作名。” 《索隐》曰：“《荆州占》云，织女一名天女，天子女也。”

察日月之行，以揆岁星顺逆。

正义曰：晋灼云：“太岁在四仲，则岁行三宿；太岁在四孟四季，则岁行二宿，二八十六，三四十二，而行二十八宿。十二岁而周天。” 《索隐》曰：姚氏案《天官占》云：“岁星一曰应星，一曰经星，一曰纪星。” 《物理论》云：“岁行一次谓之岁星。” 则十二岁而星一周天也。

曰：“东方木，主春日甲乙义失者，罚出岁星。”

正义曰：《天官》云：“岁星者，东方木之精，苍帝之象也。其色明而内黄，天下安宁。夫岁星欲春不动，动则农废。岁星盈缩，所在之国不可伐，可以罚人；失次则民多病，见则喜。夫所居国，人主有福；不可以摇动，人主怒无光，仁道失。岁星顺行，仁德加也。” 岁星农官，主五谷。《天文志》云：“春日甲乙，四时春也。五常仁，五事貌也。人” 主仁，亏貌失，逆时令，伤木气，则罚见岁星。

“岁星《嬴缩》”，以其舍命国所在国不可伐，可以罚人。

索隐曰：案《天文志》曰：“凡五星早出为嬴，嬴为客。晚出为缩，缩为主人。五星嬴缩，必有天应，见杓也。” 正义曰：舍所止宿也。命名也。

其趋舍而前曰“嬴。”

《索隐》曰：“趋” 音聚，谓促也。

《退舍》曰：“缩嬴”，其国有兵，不复；“缩”，其国有忧，将亡。

《正义》曰：《将》音子匠反。

国倾败。其所在五星皆从而聚于一舍，其下之国，可
以义致天下。

索隐曰：汉高帝元年，五星皆聚东井。《天文志》云“其年岁星在东井，故四星从而聚也。”

以“《摄提格》岁。”

索隐曰：太岁在寅，岁星正月晨出东方。按《尔雅》，“岁在寅为摄提格。” 李巡云：“言万物承阳起，故曰摄提格。格，起也。”

岁阴左行在寅，岁星右转居丑。正月，与斗、牵牛晨出
东方，名曰《监德》。

索隐曰：岁星在寅，正月晨见，东方之名。巳下皆出石氏《星经》文。云“星在斗、牵牛失次，应见于杓” 也。《汉书天文志》则载甘氏及《太初星历》所在之宿不同也。

色苍苍有光，其失次有应见柳。岁早水，晚，旱。岁星出
东行十二度，百日而止。反逆行，逆行八度，百日复东
行。岁行三十度十六分度之七，率日行十二分度之
一，十二岁而周。天出常东方，以晨，入于西方，用昏单
阏岁。

索隐曰：在卯也。岁星二月晨出东方，《尔雅》云：“卯为单阏。” 李巡云：“阳气推万物而起，故曰单阏。” 单，尽也。阏，止也。

岁阴在卯，星居子。以二月与婺女、虚、危晨出，曰“降入。”

《索隐》曰：“即岁星三月晨见东方” 之名，其馀准此。

“大有光”，其失次，有应见张，名曰“降入”，其岁大水，执徐
岁。

索隐曰：《尔雅》“辰为执徐。” 李巡云：“伏蛰之物，皆振舒而出，故曰执徐。” 执，蛰也。徐，舒也。

岁阴在辰，星居亥，以三月居与营室、东壁晨出，曰青
章。青章甚章，其失次，有应见《轸》，曰青章。岁早，旱；晚，水
大荒。骆岁。

索隐曰：《尔雅》云：“在巳为大荒骆。” 姚氏云：“言万物皆炽盛而大出，霍然落落，故曰荒骆也。”

岁阴在巳，星居戌。以四月与奎、娄、胃、昴晨出，曰《跰踵

徐广曰。一曰路嶂。《索隐》曰：“《天文志》作路。”字诂云。今作踵也。《正义》曰：跰，白边反。踵，之勇反。

熊熊，赤色有光。其失次，有应见亢敦牂岁。

索隐曰：《尔雅》云：“在午为敦牂。” 孙炎云：“敦，盛也。牂，壮也。言万物盛壮。” 韦昭云：“敦音顿。”

岁阴在午，星居酉。以五月与胃、昴、毕晨出，曰《开明》。

徐广曰：“一曰天津。” 《索隐》曰：“《天文志》作启明。”

炎炎有光。

《正义》曰：炎，盐验反。

《偃兵》，唯利公王，不利治兵。其《失次》有，应见房。岁早旱
晚，水叶洽岁。

索隐曰：《尔雅》云：“在未为叶洽。” 李巡云：“阳气欲化万物，故曰协洽。” 协，和也。洽，合也。

“岁阴在未星居申”，以六月与《觜觿》。

《正义》曰：觜，子斯反。觿，胡规反。

《参：晨出》，曰“长列”，昭昭有光，利行兵。其失次，有应见箕、
涒滩岁。

索隐曰：《尔雅》云：“在申为涒滩。” 李巡云：“涒滩，物吐秀倾垂之貌。” 涒，他昆反。滩，他丹反。

岁阴在申，星居未。以七月与东井、舆鬼晨出，曰“大音。”
“昭昭白。”其失次，有应见牵牛，作《鄂岁》。

索隐曰：《尔雅》云：“在酉为作鄂。” 李巡云：“作鄂，皆物芒枝起之貌。” 鄂音愕。案：下文云“作，作有芒” ，则李巡解亦近。《天文志》作詻，音五恪反，与《史记》及《尔雅》并异。

岁阴在酉，星居午。以八月与柳、七星、张晨出，曰“为长
王作。作有芒，国其昌，熟谷。”其失次，有应见危，曰“大章，
有旱而昌，有女丧，民疾，阉茂岁。”

索隐曰：《尔雅》云：“在戌曰阉茂。” 孙炎云：“万物皆蔽冒，故曰阉茂。” 阉，蔽也。茂，冒也。《天文志》作“掩茂。”

岁阴在戌，星居巳。以九月与翼、轸晨出，曰《天睢》。

《索隐》曰：刘氏音吁唯反。

曰：“色大明”，其失次，有应。见“东壁”，“岁水”，女丧，大渊献，岁。

索隐曰：《尔雅》云：“在亥为大渊献。” 孙炎云：“渊，深也。大献万物于深，谓盖藏之于外也。”

岁阴在亥，星居辰。以十月与角、亢晨出，曰《大章》。

徐广曰：“一曰大星。” 《索隐》曰：“《天文志》亦作大星。”

苍苍然星，若跃而阴出旦，是谓“王平起师旅”，其率必
武，其国有德，将有四海。其失次，有应见“《娄》《困敦》岁。”

索隐曰：《尔雅》在子为“困敦。” 孙炎云：“困敦，混沌也。言万物初萌，混沌于黄泉之下。”

岁阴在子，星居卯。以十一月与氐、房、心晨出，曰“天泉。”
元色甚明，江池，其昌，不利起兵，其失次，有应在昴，赤
奋若岁。

索隐曰：《尔雅》云：“在丑为赤奋若。” 李巡云：“言阳气奋迅。若，顺也。”

岁阴在丑，星居寅，以十二月与尾、箕晨出，曰《天皓》。

索隐曰：音昊。《汉志》亦作“昊。”

黫然黑色甚明。

《索隐》曰：“黫” ，音乌闲反。

其失次，有应见《参》，当居不居，居之又左右摇，未当去，
去之与他星会，其国凶。所居久，国有德厚。其角动，乍
小乍大，若色数变，人主有忧。其失次舍以下，进而东
北，三月生天棓，长四丈，末《兑》。

索隐曰：《天文志》此皆甘氏《星经》文，而《志》又兼载石氏，此皆不取。石氏名申夫，甘氏名德。《正义》曰：“岁星之精散而为天枪、天棓、天冲、天猾、国皇、天搀及登天、荆真，若天猿、天垣、苍彗，皆以应凶灾也。” 天棓者，一名觉星。“本类星者，如末锐，长四丈，出东北方。西方，其出则天下兵争也。”

进而东南，三月生彗星，长二丈，类彗星。

《正义》曰：“天彗” 者，一名“扫星” ，本类星，末类彗。小者数寸长，长或竟天，而体无光，假日之光，故夕见则东指，晨见则西指。若日南北，皆随日光而指，光芒所及为灾变，见则兵起，除旧布新，彗所指之处弱也。

“退而西北，三月生天搀”，长四丈，末兑。

韦昭曰：“搀音参差之参。” 正义曰：“搀，楚咸反。天搀者，在西南，长四丈，末锐。” 京房云：“天搀为兵，赤地千里，枯骨籍籍。” 《天文志》云：“天搀主兵乱也。”

退而西南三月生天枪，长数丈，两头兑。

正义曰：枪，楚行反。天枪者，长数丈，两头锐，出西南方。其见不过三月，必有破国乱君，伏死其辜。《天文志》云：孝文时，天枪夕出西南。占曰：“为兵丧乱。” 其六年十一月，匈奴入上郡云中，汉起兵以卫京师也。

谨视其所见之国，不可举事用兵。其出如浮如沈，其
国有土功。如沈如浮，其野亡。色赤而有角，其所居国
昌迎。

《徐广》曰：“迎，一作御。”

《角》而战者，不胜。星色赤黄而沈，所居野大穰。

《正义》曰：穰，人羊反，丰熟也。

色青白而赤灰，所居野有忧。岁星入月，其野有逐相，

韦昭曰：“星相击为𩰚。”

“其野有破军岁星，一曰摄提，曰重华，曰应星，曰纪星。”
营室为清庙，岁星庙也。

察刚气以处荧惑。

徐广曰：“刚，一作罚。” 《索隐》曰：按姚氏引《广雅》，“荧惑谓之执法。” 《天官占》云：“荧惑方伯象，司察妖孽。” 则徐云察罚气为是。《春秋纬文耀钩》云：“赤帝熛怒之神为荧惑，位在南方，礼失则罚出。” 晋灼云：“尝以十月入太微，受制而出，行列宿司无道，出入无常也。”

曰：“南方火，主夏。日丙丁，礼失罚。”出荧惑，荧惑失行是
也。出则有兵，入则兵散。以其舍命国。荧惑、荧惑为勃
乱，残贼、疾丧、饥兵。

徐广曰：以下云“荧惑为理，外则理兵，内则理政。” 正义曰：《天官占》云：“荧惑为执法之星，其行无常，以其舍命，国为残贼，为疾，为丧，为饥，为兵。环绕旬曲，芒角动摇，乍前乍后，其殃逾甚。” 荧惑主死丧，大鸿胪之象；主甲兵，大司马之义。伺骄奢乱孽。执法官也。其精为风伯惑，童儿歌谣嬉戏也。

反道二舍以上，居之三月有殃，五月受兵，七月半亡
地，九月太半亡地，因与俱出，入国绝祀，居之殃还至，
虽大当小。

《索隐》曰：案：还音旋。旋，疾也。若荧惑反道，居其舍，所致殃祸速疾，则虽大反小。

久而至，当小反大。

《索隐》曰：“久” 谓行迟也。如此，祸小反大，言久腊毒也。

其南为丈夫，北为女子丧。

《索隐》曰：宋均云：“荧惑守舆鬼，南为丈夫受其咎，北则女子受其凶也。”

若角动环绕之，及乍前乍后，左右殃益大，与他星𩰚。

《正义》曰：“凡五星𩰚，皆为战𩰚，兵不在外，则为内乱。” 𩰚，谓光芒相及。

“光相逮，为害”；不相逮不害，五星皆从而聚于一舍，其
下国可以礼致天下。

《正义》曰：“三星若合，是谓惊位绝行，其国外内有兵与丧，人民饥乏，改立侯王。四星若合，是为大王，其国兵丧暴起，君子忧，小人流。五星若合，是谓易行，有德者受庆，奄有四方；无德者受殃，乃以死亡也。”

法出东行十六舍而止，逆行二舍，六旬复东行，自所
止数十舍，十月而入西方，伏。

《晋灼》曰：“伏不见。”

行五月，出东方，其出西方曰“反明”，主命者恶之。东行
急，一日行一度半，其行东西南北疾也。兵各聚其下。
用战，顺之胜，逆之败。荧惑从太白，军忧；离之，军却。出
太白阴，有分军；行其阳，有偏将。战。当其行，太白逮之，
破军杀将。

《索隐》曰：宋均云“太白宿，主军来冲拒也。”

其入守犯太微。

孟康曰：“犯，七寸已内光芒相及也。” 韦昭曰：“自下触之曰犯，居其宿曰守。”

轩辕营室，主命恶之，心为明堂，荧惑庙也。

谨候此历斗之会，以定填星之位。

索隐曰：晋灼曰：“常以甲辰之元，始建斗，岁镇一宿，二十八岁而周天。” 《广雅》曰：“镇星，一名地侯。” 《文耀钩》曰：“镇，黄帝含枢纽之精，其体旋玑，中宿之分也。”

曰：“中央土，主季夏，日戊己”，黄帝主德，女主象也。岁填
一宿，其所居国吉。未当居而居，若已去而复还。还居
之，其国得土，不乃得女。若当居而不居，既已居之，又
西东去，其国失土，不乃失女，不可举事用兵。其居久，
其国福厚，易，福薄。

《徐广》曰：“易犹轻速也。”

其一名曰《地侯》，主岁。岁行十二度百十二分度之五，
日行二十八分度之一，二十八岁周天。其所居五星
皆从而聚于一舍，其下之国，可重致天下。

《正义》曰：重音逐咙反。言五星皆从填星，其下之国，倚重而致天下。以填主木、土故也。

礼，德、义，杀，刑尽失，而填星乃为之动摇；嬴，为王不宁；
其缩，有军不复。填星，其色黄，光芒音曰“黄锺宫。其失
次上二三宿曰嬴，有主命不成；不乃大水。失次下二
三宿曰缩，有后戚，其岁不复；不乃天裂，若地动。”斗为
文。太室，填星庙，天子之星也。木星与土合为内乱，饥，
主勿用战，败；水，则变谋而更事。火为旱；金为白衣会。

正义曰：《星经》云：“凡五星，木与土合为内乱，饥；与水合为变谋更事；与火合为饥，为旱；与金合为白衣会也。”

若水金在南，曰“牝牡，年谷熟”，金在北，岁偏无。

索隐曰：晋灼曰：“岁，阳也。太白，阴也，故曰牝牡。” 正义曰：《星经》云：“金在南，木在北，名曰牝牡，年谷大熟。” 金在北，木在南，其年或有或无。

火与水合为“焠”；与金合为“铄”为丧，皆不可举事，用兵，
大败；土为忧，主孽卿。

《晋灼》曰：“火入水，故曰焠。” 《索隐》曰：“案谓火与水俱从。”

填星合也。正义曰：焠，匆内反。《星经》云：“凡五星，火与水合为焠，用兵举事大败。与金合为铄，为丧，不可举事用兵，从军为忧，离之军却；与土合为忧，生孽卿；与木合，饥战败也。” 《索隐》曰：《文耀钩》云：“水土合则成𬬻冶，𬬻冶成则火兴，火兴则土之子焠金成销铄，金铄则土无子，无子辅父则益妖孽，故子忧也。”

《大饥战败》为北军。

《正义》曰：为北，军北也。凡军败曰“北。”

军困，举事大败。土与水合，穰而拥阏。

正义曰：拥，于拱反。阏，乌葛反。

有《覆军》。

《徐广》曰：“或云木火土三星若合，是谓惊位绝行。”

“其国不可举事；出，亡地；入得地金，为疾，为内兵，亡地。”
三星若合，其宿地国外内有兵与丧，改立公王。四星
合，兵丧并起，君子忧，小人流。五星合，是谓易行，有德
受庆，改立大人，奄有四方，子孙蕃昌，无德受殃。若亡。
五星皆大，其事亦大；皆小，事亦小。蚤出者为嬴；嬴者
为客；晚出者为缩；缩者为主人，必有天应。见于杓星
“同舍为合，相凌为𩰚。”

孟康曰：“凌，相冒占过也。” 韦昭曰：“突掩为凌。”

七寸以内必之矣。

《索隐》曰：韦昭云：“必有祸也。”

五星色白圜，为丧旱；赤圜，则中不平，为兵；青圜，为忧
水；黑圜，为疾，多死；黄圜，则吉；赤角犯我城，黄角地之
争，白角哭泣之声，青角有兵忧，黑角则水意。

《徐广》曰：“一作志。”

“行穷，兵之所终。”五星同色，天下偃兵，百姓宁昌。春风
秋雨，冬寒夏暑，动摇常以此。填星出百二十日而逆
西行，西行百二十日，反东行，见三百三十日而入，入
三十日复出东方。《太岁》在甲寅，镇星在东壁，故在营
室。

察日行以处位太白。

索隐曰：“太白晨出东方曰启明” ，故察日行以处太白之位。《韩诗》云：“太白晨出东方为启明，昏见西方为长庚。” 又孙炎注《尔雅》亦以为“晨出东方，高三丈，命曰启明；昏见西方高三舍，命曰太白。” 正义曰：晋灼云：“常以正月甲寅，与荧惑晨出东方，二百四十日而入。又出西方，二百四十日而入，入三十五日而复出东方。出以寅戌，入以丑未。” 《天官占》云：“太白者，西方金之精，白帝之子，上公大将军之象也。一名殷星，一名大正，一名荧星，一名官星，一名梁星，一名灭星，一名大嚣，一名大衰，一名大爽，径一百里。” 《天文志》云：“其日庚辛，四时秋也，五常义也，五事言也。人主义亏言失，逆时令，伤金气，罚见太白。春见东方以晨，秋” 见西方，以夕也。

曰“西方秋司兵”，月行及天矢。

《正义》曰：“太白五芒出，早为月蚀，晚为天矢及彗，其精散为天杵。”天。“伏灵，大败”，司奸，天狗，贼星，天残，卒起星，是古历星。若竹彗、墙星、猿星、白彗，皆以示变也。

日庚辛，主杀，杀失者罚出太白。《太白》失行，以其舍命
国。其出行十八舍，二百四十日而入，入东方。伏行十
一，舍，百三十日，其入西方。伏行三舍，十六日而出。当
出不出，当入不入，是谓“失舍。”不有破军，必有国君之
篡，其纪上元。

《正义》曰：“其纪上元” ，是星古历初起上元之法也。

以摄提格之岁，“与《营室》晨出东方，至角而入，与营室
夕出西方，至角而入，与角；晨出入毕，与角；夕出入毕
与毕；晨出入箕，与毕；夕出入箕与箕；晨出入柳与箕；
夕出入柳与柳；晨出入营室，与柳；夕出入营室。”凡出
入东西各五，为八岁，二百三十日。

《徐广》曰：“一云三十二日。”

“复与营室晨出东方。”其大率岁一周天。

《索隐》曰：案《上元》是古历之名，言用上元纪历法，则摄提岁而太白与营室晨出东方，至角而入；与营室夕出西方，至角而入。凡出入东西各五，为八岁。二百三十日复与营室晨出东方，大率岁一周天也。

其始出东方，行迟，率日半度，一百二十日必逆行一
二舍上极而反东行，行日一度半，一百二十日入其
庳。近日曰“明星”，柔，高；远日曰“大嚣”，刚。

《徐广》曰：“嚣，一作变。”

其始出西行疾。率日一度半，百二十日上极而行迟；
日半度，百二十日旦入必逆行一二舍而入。其庳。近
日曰“太白”，柔；高；远日曰“大相”，刚。出以辰戌，入以丑未，
当出不出，未当入而入，天下偃兵。兵在外，入未，当出
而出，当入而不入，下起兵，有破国。其当期出也，其国
昌。其出东为东，入东为北方；出西为西，入西为南方。
所居久，其乡利疾。

《苏林》曰：“疾过也。”

《索隐》曰：孟康曰：“谓出东入西，出西入东也。太白阴星，出东当伏东，出西当伏西，过午为经天。” 又晋灼曰：“日，阳也，日出则星没。太白昼见午上，为经天也。”

“小以角动”，兵起始；出大后小，兵弱；出小后大，兵强；出
高用兵，深吉浅凶；庳浅吉深凶。日方南，金居其南；日
方北，金居其北，曰嬴。

正义曰：郑元云：“方犹向也。谓昼漏半而置土圭，表阴阳审其南北也。影短于土圭，谓之日南，是地于日为近南也。长于土圭，谓之日北，是地于日为近北也。凡日影于地千里而差一寸。” 《周礼》云：“日南则影短多暑，日北则影长多寒。” 孟康云：“金谓太白也。影，日中之影也。”

侯王不宁，用兵进吉退凶。日方南，金居其北；日方北，
金居其南，曰“缩。”侯王有忧，用兵退吉进凶。用兵象太
白，太白行疾，疾行迟，迟行角敢战，动摇躁躁，圜以静，
静顺角所指，吉；反之，皆凶。出则出兵，入则入兵。赤角
有战；白角有丧；黑圜角，忧，有水事；青圜小角，忧有木
事；黄圜和角，有土事有年。

《正义》曰：“太白星圆，天下和平。若芒角，有土事，有年” ，谓丰熟也。

其已出三日而复有微入，入三日乃复盛出，是谓“耎。”

晋灼曰：“耎，退之不进。” 《索隐》曰：“耎音奴乱反。”

其下国有军败将北，其已入三日，又复微出，出三日
而复盛入，其下国有忧师，有粮食、兵革遗人用之。

正义曰遗唯季反

卒虽众，将为人虏。其出西失行，外国败；其出东失行，
中国败。其色大圜黄滜，可为好事。其圜大赤，兵盛不
战。太白白比狼，赤比心，黄比参左肩，苍比参右肩，黑
比奎大星。

正义曰：比，卑耳反。下同。比，类也。《晋书天文志》云：“凡五星有色，大小不同，各依其行，而应时节。色变有类。凡青比参左肩，赤比心大星，黄比参右肩，白比狼星，黑比奎大星，不失本色，而应其四时者，吉。色害其行，凶也。” 参，色林反。下同。

“五星皆从《太白》而聚乎一舍”，其下之国，可以兵从天
下。

正义曰：《晋书天文志》云：“凡五星所出所直之辰，其国为得位者，岁星以德，荧惑为礼，镇星有福，太白兵强，辰阴阳和，所直之辰，顺其色而角者胜，其色害者败。居实有得，居虚无得也。胜位胜色，行得尽胜也。”

“居实”，有得也，“居虚”，无得也。

《索隐》曰：实谓星所合居之宿。“虚” 谓嬴缩也。

行胜色，

晋灼曰：“太白行得度者，胜色也。” 《正义》曰：“胜，音升剩反，下同。”

色胜位，有位胜无位，有色胜无色行，得尽胜之。

《晋灼》曰：“行应天度，唯有色得位，行尽胜之，行重而色位轻。” 《星经》“得” 字作“德。”

出而留桑榆间。

《晋灼》曰：“行迟而下也。正出气，言平正。出桑榆上者，馀二千里。”

疾其下国。

正义曰：“疾” ，《汉书》作“病” 也。

上而疾未尽，其曰“过参天。”

《晋灼》曰：“三分天过其一，此在戌酉之间。”

疾其对“国。”

孟康曰：“谓出东入西，出西入东。”

上复下，下复上，有反将。其入，月将僇。金、木星合光，其
下战不合，兵虽起而不𩰚。合相毁，野有破军。出西方，
昏而出阴，阴兵彊。暮食出，小弱；夜半出，中弱；鸡鸣出，
大弱，是谓阴陷于阳。其在东方，乘明而出阳，阳兵之
彊。鸡鸣出，小弱；夜半出，中弱；昏出，大弱，是谓阳陷于
阴。太白伏也，以出兵，兵有殃。其出卯南，南胜北方；出
卯北，北胜南方，正在卯东，国利；出酉北，北胜南方；出
酉南，南胜北方，正在酉西，国胜。其与列星相犯，小战，
五星大战。其相犯，太白出其南，南国败；出其北，北国
败；行疾，武不行。文色白，五芒出蚤，为月蚀；晚，为天矢
及彗星将发，其国。出东，为德；举事左之迎之，吉；出西，
为刑；举事右之背之，吉；反之，皆凶。太白光见景，战胜。
昼见而经天，是谓争。明彊国弱；小国彊，女主昌。亢为
疏庙，太白庙也。太白，大臣也，其号上公，其他名殷星、
太正、营星、观星、宫星、明星，大衰、大泽、终星、大相、天浩、
序星、月纬、大司马位。

谨候此察日辰之会，以治辰星之位。

正义曰：《晋灼》云：“常以二月春分见奎、娄，五月夏至见东井，八月秋分见角、亢，十一月冬至见牵牛。出以辰、戌，入以丑、未，二旬而入。晨候之东方，夕候之西方也。” 《索隐》曰：“即正四时以治辰星之位” 是也。皇甫谧曰：“辰星，一名毚星，或曰钩星。” 《元命包》曰“北方。”

辰星水，生物布其纪，故辰星理四时。宋均曰：“辰星正四时之法，得与北辰同名也。”

曰：“北方水，太阴之精，主冬，日壬癸，刑失者，罚出辰星。”

正义曰：《天官占》云：“辰星，北水之精，黑帝之子，宰相之祥也。一名细极，一名钩星，一名”星一名伺祠，径一百里。亦偏将廷尉象也。《天文志》云：“其日壬癸，四时冬也。五常智也，五事听也。”人主智亏听失，逆时令，伤水气，则罚见辰星也。〈字，《字典》不载〉，

以其宿命国，是正四时。仲春春分，夕出郊奎、娄、胃东
五舍，为齐；仲夏夏至，夕出郊东井、舆鬼、柳东七舍，为
楚；仲秋秋分，夕出郊角、亢、氐、房东四舍，为汉；仲冬冬
至，晨出郊东方，与尾、箕、斗、牵牛俱西，为中国。其出入
常以辰、戌、丑、未。其蚤为月蚀，晚为彗星及天矢。

孟康曰：“辰星月相凌不见者，则所蚀也。” 《索隐》曰：宋均云：“星辰与月同精，月为大臣，先期而出，是躁也；失则当诛。故月蚀者，所以为灾祥也。辰星，阴也，彗亦阴，阴谋未成，故晚出也。” 张晏曰：“彗所以除旧布新。”

其时宜效。不效为失。

《正义》曰：效，见也。言宜见不见为失，罚之也。

“追兵在外，不战，一时不出，其时不和，四时不出，天下
大饥”，其当效而出也。色白为旱，黄为五谷熟；赤为兵，
黑为水。出东方，大而白，有兵于外解。常在东方，其赤，
中国胜；其西而赤，外国利；无兵；于外而赤，兵起。其与
太白俱出东方，皆赤而角，外国大败，中国胜。其与太
白俱出西方，皆赤而角，外国利。五星分天之中，积于
东方，中国利；积于西方，外国用者利。五星皆从辰星
而聚于一舍，其所舍之国，可以法致天下。辰星不出，
太白为客；其出，太白为主；出而与太白不相从，野虽
有军不战。出东方，太白出西方。若出西方，太白出东
方，为格，野虽有兵不战。

《索隐》曰：谓辰星出西方。辰，水也。太白出东方，太白，金也。水生金，母子不相从，故上有军不战。今母子各出一方，故为“格。” 格谓不和同，故野虽有兵不战也。

失其时而出，为当寒反温，当温反寒，当出不出，是谓
“击卒”，兵大起。其入《太白》中而上出，破军杀将，客军胜；
下出，客亡地。辰星来抵太白，太白不去，将死。正旗上
出，破军杀将，客胜；下出，客亡地。视旗所指，以命破军。

《索隐》曰：案旗盖太白，芒角似旌旗。《正义》曰：旗，星名。有九星。言辰星上则破军杀将，客胜也。

其“绕环太白，若与𩰚大战，客胜，免过太白。”

索隐曰：案《广雅》云“辰星谓之免星” ，则辰星之别名。“免” 或作“毚” 也。

间可。剑。

《苏林》曰：音函。函，容也。其间可容一剑。《索隐》曰：“案苏所说。则”字本有函音，故字从“咸”也。《正义》曰：《汉书》云：“辰星过太白间”，太白可。《剑明》《广雅》是也。

小战，客胜免。居太白前，军罢。出太白左，小战摩太白，
有数万人战，主人吏死。出太白右，去三尺，军急约战。
青角，兵忧，黑角，水赤行，穷兵之所终免。七命曰：“小正
辰星、天搀，安周星、细爽，能星、钩星。”

《索隐》曰：“谓免星凡有七名。命者名也，小正” 一也，辰星二也，天搀三也，安周星四也，细爽五也，能星六也，钩星七也。

“其色黄而小，出而易处，天下之文，变而不善矣。免五
色，青圜忧，白圜丧，赤圜中不平，黑圜吉。赤角犯我城，
黄角地之争，白角号泣之声。”其出东方，行四舍四十
八日，其数二十日而反入于东方。其出西方，行四舍
四十八日，其数二十日而反入于西方。其一候之，营
室、角、毕、箕、柳，出房、心间，地动。辰星之色，春青黄，夏赤
白；秋青白而岁熟；冬黄而不明，即变其色，其时不昌。
春不见，大风，秋则不实；夏不见，有六十日之旱、月蚀；
秋不见，有兵；春则不生；冬不见，阴雨六十日，有流邑；
夏则不长。

角、亢、氐，兖州。房、心，豫州。尾、箕，幽州。斗，江湖。牵牛、婺女，
扬州。虚、危，青州。营室至东壁，并州。奎、娄、胃，徐州。昴、毕，
冀州。觜、觿、参，益州。

正义曰：《括地志》云：“汉武帝置十三州，改梁州为益州广汉。广汉，今益州咎县是也。分今河内、上党、云中。” 然按《星经》，益州，魏地，毕、觜、参之，分今河内、上党、云中，是未详也。

东井、舆鬼，雍州。柳七星、张、三河，翼、轸，荆州。七星为员
官。辰星庙，蛮夷星也，两军相当。日晕。

如淳曰：“晕读曰运。”

晕等，力钧。厚长大，有胜；薄短小，无胜。重抱大破无，抱
为和；背不和为分离。相去直为自立，立侯王。指晕，若
曰杀将，负且戴，有喜。圜在中，中胜；在外，外胜。青外赤
中，以和相去；赤外青中，以恶相去。气晕先至而后去，
居军胜。先至先去，前利后病；后至后去，前病后利；后

李奇曰：“屈或为尾也。” 韦昭曰：“短而直。”

“《上下兑》有”者，下大流血，日晕制胜，近期三十日，远期
六十日。其食，食所不利复生，生所利而食益尽，为主
位。以其直及日所宿，加以日时，用命其国也。

月行中道，安宁和平，阴间多水，阴事。外北三尺，阴星
北三尺。

《索隐》曰：案：中道，房室星之中间也。房有四星，若人之房三间有四表然，故曰“房。南为阳间，北为阴间” ，则中道，房星之中间也。故房是日月五星之常行道，然黄道亦经房心，若月行得中道，故阴阳和平。若行阴间，多阴事。阳间则人主骄恣。若历阴星，阳星之南，迫太阴太阳之道，则有大水若兵，及大旱若丧也。太阳亦在阳间之南各三尺也。

“太阴大水，兵。”阳间骄恣，阳星多暴狱。太阳大旱丧也。

《索隐》曰：“太阴、太阳皆道也，月行近之，故有水旱兵丧也。”

角、天门十月为四月，十一月为五月，十二月为六月，
水发近三尺，远五尺。

《索隐》曰：“谓月行入角与天门，若十月犯之，当为来年四月成灾” ，十一月则主五月也。

犯四辅，辅臣诛。

《索隐》曰：案：谓月犯房星也。四辅，房四星也。房以辅心，故曰“四辅” 也。

行南北河，以阴阳，言旱水兵丧。

《正义》曰：“南河三星，北河三星，若月行北河以阴，南河以阳，则水旱兵丧也。”

“月蚀岁星，其宿地饥若亡。”荧惑也，乱，填星也，下犯上，
太白也，彊国以战败。辰星也，女乱。

《正义》曰：孟康云：“凡星入月见月中，为星蚀月。月掩星，星灭，为月蚀星也。”

食大角。

徐广曰：一云“食于大角。” 《正义》曰：大角一星，在两摄提间，人君之象也。

主命者恶之，心则为内贼乱也。列星其宿地忧。

《索隐》曰：“谓月蚀列星，二十八宿，当其分地有忧。” 忧谓兵及丧也。

国皇星。

《正义》曰：“皇星者，大而赤，类南极老人。去地三丈，如炬火。见则内外有兵丧之难。”

大而赤，

孟康曰：“岁星之精，散所为也。五星之精，散为六十四变，记不尽。”

状类《南极》。

《徐广》曰：“南极老人星。”

所出：其下起兵；兵彊，其冲，不利。

昭明星。

索隐曰：案《春秋合诚图》云“赤帝之精，象如太白，七芒。” 《释名》为笔星气有一枝，末锐似笔，亦曰日华星也。

大而白，无角，乍上乍下。

《孟康》曰：“形如三足机，机上有九彗上向，荧惑之精。”

所出国起兵多变。

五、《残星》：

《索隐》曰：孟康云：“星表有青气晕有毛，填星之精也。” 《正义》曰：五残，一名五锋，出正东东方之分野。状类辰星，去地可六七丈，则见五分，毁败之征，大臣诛亡之象。

“出正东东方之野”，其星状类辰星，去地可六丈大。

《徐广》曰：“大一作六。”

《贼星》：

孟康曰：“形如彗九尺，太白之精。” 《正义》曰：“大贼星者，一名六贼，出正南南方之野。星去地可六丈，大而赤，数动有光，出则福合天下。”

出正南，南方之野。星去地可六丈，大而赤，数动，有光。
“司危星。”

孟康曰：“星大而有尾，两角，荧惑之精也。” 《正义》曰：“司危者，出正西，西方分野也。大如太白，去地可六丈。见则以天子不义，失国而豪杰起。”

出正西西方之野。星去地可六丈，大而白，类太白
狱汉星。

孟康曰：“青中赤表，下有二彗纵横，亦填星之精。” 《汉书·天文志》：“狱汉一名咸汉。”

出正北，北方之野。星，去地可六丈，大而赤，数动，察之
中青。此四野星所出，出非其方，其下有兵，冲不利。
《四》填星所出四隅，去地可四丈。

《地维》《咸光》，

《正义》曰：“四镇星出四隅，去地可四丈。地维《咸光》星” ，亦出四隅，去地可三丈。若月始出，所见下有乱者亡，有德者昌也。

亦出四隅，去地可三丈。若月始出，所见下有乱，乱者亡，有德者昌。

烛星，状如太白。

《孟康》曰：“星上有三彗上出，亦填星之精。”

其出也不行，见则灭。所烛者，城邑乱，如星非星，如云
非云，命曰“归”邪？

李奇曰：“邪音蛇。” 孟康曰：“星有两赤彗上向，上有盖，状如气，下连星。”

“《归》邪”出，必有归国者。

星者金之散气。本曰“火。”

孟康曰星名

星众，国吉；少则凶。

《汉》者，亦金之散气。

索隐曰：案：木生金，散气即水气。《河图括地象》曰：“河精为天汉” 也。

其本曰“水汉星多”，多水少则旱。

孟康曰：“汉，河汉也。水生于金。多少，谓汉中星。”

其《大经》也。

《天鼓》有音如雷，非雷音在地而下及地，其所往者，兵
发其下。

天狗状如大奔星。

《孟康》曰：“星有尾，旁有短彗，下有如狗形者，亦太白之精。”

有声其下止地，类狗所堕，及炎火。望之如火光，炎炎
冲天，其下圜如数顷田。处。《上兑》者，则有黄色，千里破
军杀将。

《索隐》曰：“炎” ，音艳。

《格泽星》者。

《索隐》曰：《格泽》，一音《鹤铎》，又音《格泽》。格，胡客反。

如炎火之状，黄白起地而上下大上兑。其见也，不种
而获，不有土功，必有大害。

蚩尤之旗。

孟康曰：荧惑之精也。晋灼曰：“《吕氏春秋》曰：其色黄，上下白。”

类彗而后曲，象旗。见则王者征伐四方。

旬始出于北斗旁。

《徐广》曰：蚩尤也。旬一作“营。”

“状如雄鸡”，其怒青黑，象伏鳖。

李奇曰：“怒当音帑。” 晋灼曰：“帑，雌也。” 或曰怒色青。

枉矢，类大流星，蛇行而苍黑，望之如有毛羽然。
《长庚》如一匹布著天。

《正义》曰：著音直略反。

此星见，兵起；星坠至地，则石也。

正义曰：《春秋》云“星陨如雨” 是也。今吴郡西乡见有落星石，其石天下多有也。

河、济之间，时坠星。

“天精而见景星”，景星者，德星也。其状无常，常出于有
道之国。

孟康曰：“精，明也。有赤方气与青方气相连，赤方中有两黄星，青方中一黄星，凡三星，合为景星。” 《索隐》曰：韦昭云：“精谓青朗。《汉书》作牲，亦作腥。” 郭璞注《三苍》云：“腥，雨止无云也。” 《正义》曰：景星状如半月，生于晦朔，叨月为明。见则人君有德，明圣之庆也。。